b"\n_START_ARTICLE_\nElina Vuola\n_START_PARAGRAPH_\nElina Vuola on dosentti Helsingin yliopistossa. H\xc3\xa4n on tunnettu erityisesti naistutkimusta ja Latinaisen Amerikan vapautuksen teologiaa koskevista tutkimuksistaan. H\xc3\xa4net on valittu Helsingin yliopiston akatemiaprofessoriksi kaudelle 2013\xe2\x80\x932017. Ty\xc3\xb6h\xc3\xb6ns\xc3\xa4 tutkijana h\xc3\xa4n on halunnut yhdist\xc3\xa4\xc3\xa4 toimintaa, ja pit\xc3\xa4\xc3\xa4 yhteiskunnallisesti vaikuttavaa tutkimusta t\xc3\xa4rke\xc3\xa4n\xc3\xa4.\n_START_SECTION_\nOpinnot ja matkat Latinalaiseen Amerikkaan\n_START_PARAGRAPH_\nElina Vuola syntyi vuonna 1960 Kankaanp\xc3\xa4\xc3\xa4ss\xc3\xa4. Kirjoitettuaan ylioppilaaksi h\xc3\xa4n l\xc3\xa4hti Helsingin yliopistoon opiskelemaan teologiaa, taidehistoriaa, kansainv\xc3\xa4list\xc3\xa4 politiikkaa ja kehitysmaatutkimusta. Jo opintojensa aikana h\xc3\xa4n oli aktiivisesti mukana useissa yhteiskunnallisissa liikkeiss\xc3\xa4 . Pro gradu-ty\xc3\xb6ns\xc3\xa4 h\xc3\xa4n kirjoitti feministiteologiasta vuonna 1986. Samana vuonna h\xc3\xa4n l\xc3\xa4hti ensimm\xc3\xa4isen kerran Latinalaiseen Amerikkaan. Sittemmin h\xc3\xa4n ty\xc3\xb6skenteli useamman vuoden kansalaisj\xc3\xa4rjest\xc3\xb6iss\xc3\xa4, matkusteli Latinalaisessa Amerikassa, kirjoitti freelancer -toimittajana juttuja Keski-Amerikan poliittisesta tilanteesta, toimi suomalaisten kahviprikaatien tulkkina ja piti esitelmi\xc3\xa4 Latinalaisesta Amerikasta, maanosan tutkimuksesta ja naistutkimuksesta.  Vuolan tutkimuksille tyypillist\xc3\xa4 on tieteidenv\xc3\xa4lisyys.\n_START_SECTION_\nTutkimusty\xc3\xb6 ja tieteellinen ura\n_START_PARAGRAPH_\nVuonna 1991 Vuola vieraili jatko-opintojen parissa Chicagossa The Chicago Theological Seminary:ssa ja 1991\xe2\x80\x931993 San Jos\xc3\xa9ssa, Costa Ricassa. Vuodesta 1994 h\xc3\xa4n toimi Helsingin yliopiston kehitysmaatutkimuksen laitoksella tutkijana, ja on opettanut yliopistolla kehitysmaatutkimusta, teologiaa, sukupuolentutkimusta ja Latinalaisen Amerikan tutkimusta._NEWLINE_Latinalaisen Amerikan matkoillaan Vuola tutustui paikalliseen vapautuksen teologiaan, josta h\xc3\xa4n kirjoitti v\xc3\xa4it\xc3\xb6skirjansa ja v\xc3\xa4itteli vuonna 1997 p\xc3\xa4\xc3\xa4aineinaan teologinen etiikka ja uskonnonfilosofia. V\xc3\xa4it\xc3\xb6s koski vapautuksen teologian ja feministisen teologian metodologisia eroja ja yhtenev\xc3\xa4isyyksi\xc3\xa4. H\xc3\xa4nen v\xc3\xa4it\xc3\xb6skirjansa on k\xc3\xa4\xc3\xa4nnetty espanjaksi ja julkaistu sek\xc3\xa4 Espanjassa (2000) ett\xc3\xa4 Nicaraguassa (2001)._NEWLINE_Vuola toimi vuosina 2008\xe2\x80\x932011 Helsingin yliopiston Latinalaisen Amerikan tutkimuksen professorina. H\xc3\xa4n on toiminut my\xc3\xb6s Suomen Akatemian akatemiatutkijana sek\xc3\xa4 osallistunut Harvardin yliopiston Women\xe2\x80\x99s studies in Religion Program \xe2\x80\x93 ohjelmaan tutkijana ja vierailevana opettajana._NEWLINE_Vuolan t\xc3\xa4m\xc3\xa4nhetkinen tutkimusprojekti on nimelt\xc3\xa4\xc3\xa4n Ruumiillinen uskonto. Ruumiillisuuden ja sukupuolen muuttuvat merkitykset uskonnollisen identiteetin nykymuodoissa Suomessa. Hankkeen tarkoituksena on luoda metodeja, jotka mahdollistavat eletyn uskonnon ja teologian v\xc3\xa4lisen suhteen tutkimista, varsinkin jos n\xc3\xa4m\xc3\xa4 kaksi ovat kesken\xc3\xa4\xc3\xa4n ristiriidassa. Vuolan mukaan ihmisen uskonnolliseen identiteettiin ja sukupuoleen liittyv\xc3\xa4t k\xc3\xa4sitykset ovat yhteydess\xc3\xa4 sek\xc3\xa4 ymp\xc3\xa4r\xc3\xb6iv\xc3\xa4\xc3\xa4n yhteiskuntaan, ett\xc3\xa4 uskonnolliseen teologiaan, jotka nekin muuttuvat sis\xc3\xa4isesti. Tutkimus yhdist\xc3\xa4\xc3\xa4 etnografisia ja tekstuaalisia metodeja kolmen juutalais-kristillisen ja konservatiiviseksi mielletyn, osin etnisesti v\xc3\xa4hemmist\xc3\xb6ss\xc3\xa4 olevan uskonnollisen liikkeen tutkimuksessa.\n_START_SECTION_\nMuu ura\n_START_PARAGRAPH_\nElina Vuola on toiminut Kehitysyhteisty\xc3\xb6n palvelukeskus Kepa ry:n puheenjohtajansa 2012\xe2\x80\x932013, kirjoittanut kolumneja Suomen Kuvalehteen (1997\xe2\x80\x931999, sek\xc3\xa4 j\xc3\xa4lleen vuodesta 2013 eteenp\xc3\xa4in), toiminut puheenjohtajana Helsingin tutkijanaiset ry:ss\xc3\xa4 (2006\xe2\x80\x932008), sek\xc3\xa4 Suomen Naistutkimuksen Seurassa (1998\xe2\x80\x931999).\n_START_SECTION_\nV\xc3\xa4it\xc3\xb6skirja\n_START_PARAGRAPH_\nLimits of liberation\xc2\xa0: praxis as method in Latin American liberation theology and feminist theology. Helsingin yliopisto, v\xc3\xa4it\xc3\xb6skirja. Finnish Academy of Science and Letters. Helsinki: Gummerrus 1997.\n_START_SECTION_\nKirjoja\n_START_PARAGRAPH_\nJumalainen nainen: Neitsyt Mariaa etsim\xc3\xa4ss\xc3\xa4. Helsinki: Otava 2010._NEWLINE_K\xc3\xb6yhien jumala. Johdatus vapautuksen teologiaan. Helsinki: Gaudeamus 1991.\n_START_SECTION_\nEsimerkkej\xc3\xa4 Vuolan kirjoittamista artikkeleita viime vuosilta\n_START_PARAGRAPH_\nVuola & Vuorisalo-Tiitinen: Sukupuoli Latinalaisessa Amerikassa. Johdatus Latinalaisen Amerikan tutkimukseen. Vuola, E. & Kettunen, H. (eds.). Tampere: Vastapaino 2014._NEWLINE_Vuola & Karjalainen: Uskonto Latinalaisessa Amerikassa . Latinalainen Amerikka. Vuola, E. & H. K. (eds.). Tampere: Vastapaino 2014._NEWLINE_(The) Breastfeeding God. Ecumenical review. 65, 1, p. 98-113. 2013._NEWLINE_Ruumiillisuuden teologia polkuna uskontojen v\xc3\xa4liseen dialogiin. Opin poluilla: Juhlakirja Miikka Ruokasen t\xc3\xa4ytt\xc3\xa4ess\xc3\xa4 60 vuotta. Ahonen, T., Komulainen, J. & V\xc3\xa4h\xc3\xa4kangas, M. (eds.). Helsinki\xc2\xa0: Suomalainen teologinen kirjallisuusseura, p. 99-115. Suomalaisen Teologisen Kirjallisuusseuran julkaisuja; no. 275. 2013._NEWLINE_Intersectionality in Latin America?: The Possibilities of Intersectional Analysis in Latin American Studies and Study of Religion. Bodies and Borders in Latin America: Cuerpos y fronteras en Am\xc3\xa9rica Latina. Lundgren, S., Machado Borges, T. & Widmark, C. (eds.). Stockholm: Institute of Latin American Studies, Stockholms universitet, p. 131-151 20 (Serie HAINA V; no. VIII) 2012_NEWLINE_K\xc3\xb6yhien etusija ja k\xc3\xb6yhyyden skandaali: Vapautuksen teologian n\xc3\xa4k\xc3\xb6kulma. Jeesuksen opetukset. Salminen, J. (ed.). Helsinki: Suomalainen teologinen kirjallisuusseura, p. 67-76. 2012._NEWLINE_Johdatus Latinalaisen Amerikan kirkkohistoriaan. Yleisen kirkkohistorian l\xc3\xa4hteet ja tutkimus. Laine, E. M. & Antila, J. O. (eds.). Helsinki: Suomen kirkkohistoriallinen seura, p. 279-292. 2011._NEWLINE_Katolisuus. Uskonnot ja seksuaalisuus. Korhonen, E. & N\xc3\xa4rhi, R. (eds.). Helsinki: V\xc3\xa4est\xc3\xb6liitto, p. 14-17 (V\xc3\xa4est\xc3\xb6tietosarja; no. 24). 2011._NEWLINE_La Morenita on Skis: Women's Popular Marian Piety and Feminist Research of Religion. The Oxford Handbook of Feminist Theology. Briggs, S. & McClintock Fulkerson, M. (eds.). Oxford: Oxford University Press, p. 494-524. 2011._NEWLINE_Latin American Libeartion Theologians' Turn to Eco(theo)logy: Critical Remarks. Religion and Ecology in the Public Sphere. Deane-Drummond, C. & Bedford-Strohm, H. (eds.). London: T & T Clark. 2011._NEWLINE_Latinalaisamerikkalaisen vapautuksen teologian ihmiskuva. Tiedepolitiikka. 4, p. 51-55. 2011."